
                            ____.03.2016. a nr _____ - k

Narvas Linnuse tänav 2 hoones asuvate ruumide 
tasuta kasutusse andmine (Narva Spordikool ENERGIA)
1. ASJAOLUD JA MENETLUSE KÄIK

Narva Linnavalitsuse Arhitektuuri- ja Linnaplaneerimise Ametile saabus Narva Spordikooli ENERGIA juhtkonnalt taotlus, milles palutakse anda Narva Spordikoolile ENERGIA määramatuks ajaks tasuta kasutusse Narvas Linnuse tänav 2 hoones esimesel korrusel asuvad ruumid nr 103, 105, 123, 124  üldpindalaga 317,4 m2 ja teisel korrusel asuva ruumi nr 218 üldpindalaga 21,7 m2 Narva Spordikooli ENERGIA jalgrattaspordi tegevuse korraldamiseks.
Narva Spordikooli ENERGIA taotlust arutati 03.02.2016. a Narva Linnavalitsuse linnavarakomisjoni (protokoll nr 2) koosolekul, kus otsustati:

1. Nõustuda Narva Spordikooli ENERGIA taotlusega ja anda Narva Spordikoolile ENERGIA määramatuks ajaks tasuta kasutusse Narvas Linnuse tänav 2 hoones esimesel korrusel asuvad ruumid nr 103, 105, 123, 124  üldpindalaga 317,4 m2 ja teisel korrusel asuva ruumi nr 218 üldpindalaga 21,7 m2 Narva Spordikooli ENERGIA jalgrattaspordi tegevuse korraldamiseks.
2. Narva Linnavalitsuse Arhitektuuri-ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED 
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord”  (edaspidi ka Kord) punkti 51.1.2 alusel võtab otsustuse kinnisasja kasutusse andmisel koos selle oluliste osadega ja päraldistega vastu linnavalitsus – kasutusse andmisel tähtajaks kuni 25 (kakskümmend viis) aastat või määramatuks ajaks. 
2.2. Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele, ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5.
2.3. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Linnuse tänav 2 asuva hoone bilansiline valdaja.
2.4. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 
3. OTSUS

3.1. Anda Narva Spordikoolile ENERGIA (registrikood 75009177) määramatuks ajaks tasuta kasutusse Narvas Linnuse tänav 2 hoones esimesel korrusel asuvad ruumid nr 103, 105, 123, 124  üldpindalaga 317,4 m2 ja teisel korrusel asuv ruum nr 218 üldpindalaga 21,7 m2 Narva Spordikooli ENERGIA jalgrattaspordi tegevuse korraldamiseks.
3.2. Narva Linnavalitsuse Arhitektuuri- ja Linnaplaneerimise Ametil sõlmida Narva Kunstikooliga punktis 3.1 nimetatud ruumide tasuta kasutamise leping.
4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks Narva Spordikoolile ENERGIA.
4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

